กรมอุตุนิยมวิทยา ยืนยันขณะนี้ไม่มีสัญญาณการก่อตัวของพายุโซนร้อนในประเทศไทย
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า มีการให้ข้อมูลสภาพอากาศประเทศไทยเรื่อง พายุไต้ฝุ่นโมลาเบเข้าไทยแล้วและอีก 5 วัน จะมีขนาดใหญ่กว่า 500 ตารางกิโลเมตร ทำให้ได้รับผลกระทบในหลายพื้นที่ ศูนย์ต่อต้านข่าวปลอมได้ตรวจสอบข้อเท็จจริงจากกรมอุตุนิยมวิทยา ชี้แจงว่าเป็นข้อมูลเท็จโดยผลจากการวิเคราะห์ข้อมูลในปัจจุบัน ยังไม่มีสัญญาณการก่อตัวของพายุโซนร้อน ส่วนชื่อพายุ “โมบาเล” เป็นพายุเมื่อปีที่แล้ว (2563) และถ้าเรียงรายชื่อต่อจากนี้ยังไม่มีชื่อพายุโมลาเบปรากฏ อีกทั้งการพยากรณ์อากาศ 7 วันข้างหน้า (30 สิงหาคม – 5 กันยายน  2564) บริเวณทะเลจีนใต้ ยังไม่มีสัญญาณการก่อตัวของพายุหมุนเขตร้อน